ראשית, עבודת הניקיון תלויה בסוג החניון. למשל, חניון בעל משטח מחופה ובעל רצפת בטון מוחלק, מוטבע, בומנייט או יציקת בטון קלאסית, עבור חניונים מסוג זה תהליך הניקוי הוא פשוט יותר מכיוון שמדובר בחומרים קלים לניקוי. שכבת הציפוי הנפוצה העשויה מאפוקסי או סילר היא שכבה שמונעת חדירה וחלחול של לכלוך אל פנים המשטח ודורשת ניקוי חיצוני ושטחי בלבד להסרת הפיח וכתמי השמן שבשילוב עם האבק יצרו שכבת לכלוך מעובה שצריך להסיר מהמשטח. עבור חניונים אלו עבודת הניקיון מתבצעת בעזרת מכונת ניקוי ייעודית אשר מבצעת שאיבה, טאטוא ושטיפה. המכונה נעה לאורך ורוחב משטח החניון ומעניקה שטיפה בלחץ מים גבוה לרצפה ולתקרה.
לעומת זאת, כאשר מדובר בחניונים בעלי חיפוי של אבן משתלבת, תהליך ניקוי החניונים הוא קצת יותר מורכב. הסיבה לכך היא שאבן משתלבת צוברת כתמים ולכלוך שחודר לתוך האבן וזה חשוב לבצע ניקוי יסודי אחת לרבעון ועד חצי שנה כדי לשמר את המשטח ולמנוע ממנו להתבלות ולהינזק. בדומה לחניוני בטון, גם כאן הניקוי מתבצע בלחץ מים גבוה, ואף גבוה מאוד של 300 עד 1000 בר בשילוב מים חמים עד 100 מעלות, אך בניגוד לחניוני הבטון, כאן אין צורך בחומרי ניקוי, וזרם המים העוצמתי מסיר את כל הלכלוך.